Under Vietnamkrigen ønsket USAs flyvåpen å gi flymannskap som var tvungne til å forlate flyet over fiendtlig territorium, en mulighet til å styre nedstigningen, noe datidens fallskjermer ikke ga. X-25 skulle erstatte katapultsetet, og etter utskytning skulle rotoren automatisk foldes ut og starte autorotasjon, slik at piloten kunne komme seg vekk fra stridsområdet. 3 varianter ble bygd, X-25 som var umotorisert, og X-25A og X-25B som var ment for pilot-trening.